text: Portugisiski venjarin var venjari fyri pólska landsliðið í 232 dagar
text: #000001
text: Fernando Santos stóð á odda fyri Portugal, sum vann EM-endaspælið í 2016, men Santos náddi bert at vera landsliðsvenjari hjá Póllandi í 232 dagar (Mynd: EPA-EFE)
text: #000002
text: Póllandi skal hava ein nýggjan landsliðsvenjara, sum um ein mánað skal spæla landsdyst á Tórsvølli móti Føroyum.
text: #000003
text: Fyri løtu síðan varð Fernando Santos koyrdur sum pólskur landsliðsvenjari.
text: #000004
text: Fimm dystir í EM-undankappingini og ein vinadystur móti Týsklandi. Tríggjar sigrar og trý tap – herímillum 3-2 tapið fyri Moldova og seinast 2-0 fyri Albania sunnudagin. Tað bleiv úrtøkan hjá fyrrverandi EM-vinnaranum, sum vann EM í 2016 við Portugal, Fernando Santos, ið náddi at vera pólskur landsliðsvenjari í 232 dagar. Hann varð settur í starv tann 24. januar í ár.
text: #000006
text: Fyri løtu síðan var tíðindafundur, har formaðurin fyri pólska fótbóltssambandið, Cezary Kulesza, at Fernando Santos ikki longur er pólskur landsliðsvenjari, og at tað laka úrtøkan, sum er atvoldin til tess. Hann viðurkendi, at tað var ein feilur at seta portugisan í starv, og tí var neyðugt at skilja seg av við Santos nú, fyri at bjarga keðiligu støðuni, sum pólska landsliðið er í.
text: #000007
text: – Tað var eingin kemi millum spælarar og venjaran. Santos tosaði sjáldan við spælararnar, tá liðið var samlað til landsliðssamlingar, og hann tóktist vera líkaglaður við huglagið í hópinum. Fyri hann var tað bara úrslitini á vøllinum, ið vóru galdandi fyri hann, eru hørðu orðini, sum Fernando Santos fær sendandi sín veg frá forsetanum í pólska fótbóltssambandinum, Cezary Kulesza.
text: #000008
text: Pólland skal nú hava ein nýggjan landsliðsvenjara, men nýggi venjarin fær ikki nógva tíð at seta sín dám á pólska landsliðið, áðrenn Pólland skal møta Føroyum tann 12. oktober og Albania tann 15. oktober.
text: #000009
text: Pólski hópurin verður samlaður tann 9. oktober, men um 25. september skal hópurin kunngerast.
text: #000010
text: Pólland er nummar fýra við seks stigum í bólki E, meðan Føroyar eru nummar fimm við einum stigi í undankappingini til EM-endaspælið í Týsklandi um eitt ár.
text: #000011
text: Politiskt kjak á fm1 kl. 17.10 í dag
text: #000012